Budyšin (SN/BŠe). „Jeli chcedźa so dźěći a młodostni socialnje angažować, měli jich dorosćeni ze wšej mocu podpěrać“, wuzběhnje sakski hospodarski minister Martin Dulig (SPD) a zhladuje z tym na lětuši dźeń „genialsocial“, kotryž je za 12. julij planowany. W Sakskej wotměje so akciski dźeń mjeztym hižo 18. króć. Při tym přewozmu šulerjo mjeńše nadawki w zawodach abo pola priwatnych wosobow a swoju mzdu skónčnje darja. Połojca pjenjez je za projekty postajena, su wusměrja so na pomoc ludźi w chudych krajach wusměrjene. Dalše 30 procentow mzdy móža šule, kotrež so na akciji wobdźěla, za swoje projekty wužiwać. Zbywace 20 procentow pak su za kubłanske dźěło młodostnych planowane. „Ideja je tuž genialna a socialna“, Dulig podšmórny.
szl_Latn